Azo ambara ho ny hamafin’ny fony na ny haratsiam- panahiny va no tsy nanekeny izay rehetra nangatahana? Fa moa ny olona tsirairay tsy samy manana ny fitsipi- piainany heveriny fa tokony harahina. Koa azo lazaina ho fitiavan- tena ve ny fanarahan’i dokotera rajoelina izay heveriny hahasoa azy sy ny vady aman- janany? Sady nisavoritaka tsy afa nandalina ny fandehan- javatra ny sain drakoto no tsy mbola tiany koa ny hahita ny valiny fanontaniana koa dia fanomanana ny resaka ataony manaraka no nieritreretiny. Tapaka mantsy ny heviny fa hanao ny fara ala- nenina rehetra somary niontana kely ihany ny fony niakatra ny tohatoha- bato nankao amin’ ilay tranobe halehany, fa tao ny efa tsy fahazarana intsony niditra amin’ny biraom- panjakana tahaka itony, tao rahateo koa ny fahatsiarovana ny tena ho kaosikaosy fa toa nisoritra avy hatrany tamin’ny fitafiany sy ny endriny ny fahantrana sy ny fahambaniana noho ny hafa. Nanontany ny mpiandry raharaha teo an -dalantsara izy, dia natoron’ ireo ny birao misy an’i mose randrenja anisan’ny mpiasa ambony ao amin’ ny ministera. Nandona rakoto, ary feon- jazavavy mikarantsana no namaly hoe oui niditra izy nefa somary niahotra kely nahita tovovavy tsara fitafiana no toa misarina saribakoly amin’ izato endrika voavoatran’ny fanatsaran- tarehy ato ve anaka no misy ny fiasan’ andriamatoa randrenja? Hoy rakoto eny tompoko hoy ilay zazavavy. Inona izay itadiavanao azy izay? Misy resaka kely tiako hatao aminy, anaka , hoy rakoto tsy azonao lazaina ahy angaha fa izaho no sekreterany? Izy no mba tiako hiresahana manokana , hoy rakoto somary niketrona ilay zazavavy eny ary fa ho entiko ao aminy ny hafatrao, hoy izy, nefa asa raha afaka handray anao izy na tsia fa betsaka ny raharahany. 21- zoma 10 oktobra 1969; iv lah 4032 lasa nankao amin’ny efitrano nifanila tamin’ny nisy azy ilay zazavavy. Rakoto kosa nanindry ny fihetseham- po isan- karazany nahazo azy teo ambony seza. Afaka minitra vitsivitsy dia niverina rakalakely nilaza fa afaka handray azy ny lehilahy. Tovolahy tsy ampy efapolo taona akory, toa tsy nokasihin- dalitra, ary vonombonona fihetsika no nandray an- drakoto, fa avy eo an-damosin’ny latabatra niavosan’ny antontan- taratasy maro mandrosoa ianao tompokolahy, ary mipetraha etsy ambony seza. Misaotra andriamatoa hoy rakoto naka toerana. Rehefa vita ny fifanatsafana dia nanomboka ny resaka rakoto; asa raha mahatsiaro ahy ianao anaka na tsia, hoy izy, fa izahay sy tompokolahy rakotoarindrenja rainao dia tena mpisakaiza tokoa, hatry ny fahakelinay mihitsy. Miala tsiny aho tompoko, hoy randrenja, fa tsy mahatsiaro anao. Be rahateo koa moa ny olona mifanerasera amiko ka tsy misy fahadisoanao izany, hoy rakoto. Mbola kely ianao raha niaraka izaho sy rainao. Izahay roalahy no azo natao hoe vary sy rano ary tena nifampihinana ny manta sy ny masaka mihitsy. Izaho dia nahatsiaro tsara ny nahazaza anao, ary tsaroako koa ny teny fanaon- drainao hoe ny ahy io rakoto tsy avelako raha tsy manakatra fahaizana hatrany am- pitan’ny ranomasina fa fahiny mbola kely mantsy ianao dia efa kinga saina. Ary dia tanteraka tokoa izany ankehitriny, fa tafita tamin’ izany ianao. Na tsy eo intsony aza izany, dia faly kosa aho mahita ny zanaky ny sakaizako tafasondrotra tahaka izao; izany no ela anaka fa fantantsika malagasy moa ny mifanonotonona sy mifampitantara amin’ny fotoana ifankahitana tahaka izao kanefa ataoko mahafaly anao ihany ny mahare izany misaotra anao tokoa nanazava, tompoko, ary dia faly mahalala anao koa. Izao mantsy voa tsaroako fa raha niresaka i dada fahavelony dia mpitantara izany rakotomanana, izany, ary ataoko fa ianao io izaho dia izaho tokoa anaka ary faly aho mandre fa hay mba manana toerana kely teo amin’ny resaka nifanaovanareo mianakavy ihany aho.